title: Komisjoni rakendusdirektiiv (EL) 2020/432, 23. märts 2020, millega muudetakse nõukogu direktiivi 2002/55/EÜ seoses köögiviljade määratluse ning artikli 2 lõike 1 punktis b esitatud perekondade ja liikide loeteluga (EMPs kohaldatav tekst)

text:
                  24.3.2020

                  ET

                  Euroopa Liidu Teataja

                  L 88/3

         KOMISJONI RAKENDUSDIREKTIIV (EL) 2020/432,
         23. märts 2020,
         millega muudetakse nõukogu direktiivi 2002/55/EÜ seoses köögiviljade määratluse ning artikli 2 lõike 1 punktis b esitatud perekondade ja liikide loeteluga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, (1) eriti selle artikli 2 lõiget 2,
         ning arvestades järgmist:

                     (1)

                     Komisjoni rakendusdirektiivist (EL) 2019/990, (2) millega muudeti direktiivi 2002/55/EÜ artikli 2 lõike 1 punkti b, jäeti ekslikult välja kõnealuses artiklis esitatud tabelile eelnenud mõiste „köögiviljad“ määratlus. Seepärast ei sisalda direktiivi 2002/55/EÜ artikli 2 lõike 1 punkt b enam köögivilja määratlust, mis on kõnealuse direktiivi oluline osa.

                     (2)

                     Seepärast tuleks direktiivi 2002/55/EÜ vastavalt muuta.

                     (3)

                     Õiguskindluse huvides peaks käesolevas direktiivis sätestatud ülevõtmise kuupäev vastama rakendusdirektiivis (EL) 2019/990 sätestatud ülevõtmise kuupäevale.

                     (4)

                     Käesoleva direktiiviga ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2002/55/EÜ muutmine
            Direktiivi 2002/55/EÜ muudetakse vastavalt käesoleva direktiivi lisale.

            Artikkel 2
            Ülevõtmine

               1.   Liikmesriigid võtavad käesoleva direktiivi täitmiseks vajalikud õigus- ja haldusnormid vastu ja avaldavad need hiljemalt 30. juuniks 2020. Liikmesriigid teatavad nendest viivitamata komisjonile.
               Nad kohaldavad neid norme alates 1. juulist 2020.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Adressaadid
            Käesolev direktiiv on adresseeritud liikmesriikidele.

            Brüssel, 23. märts 2020

                  Komisjoni nimel

                  eesistuja

               Ursula VON DER LEYEN

            (1)  EÜT L 193, 20.7.2002, lk 33.

            (2)  Komisjoni 17. juuni 2019. aasta rakendusdirektiiv (EL) 2019/990, millega muudetakse nõukogu direktiivi 2002/55/EÜ artikli 2 lõike 1 punktis b, nõukogu direktiivi 2008/72/EÜ II lisas ja komisjoni direktiivi 93/61/EMÜ lisas esitatud perekondade ja liikide loetelu (ELT L 160, 18.6.2019, lk 14).

            LISA
            Direktiivi 2002/55/EÜ artikli 2 lõike 1 punkt b asendatakse järgmisega:

                        „b)

                           köögiviljad – järgmiste liikide taimed, mis on ette nähtud muude põllu- ja aiakultuuride kui dekoratiivtaimede tootmiseks:

               Allium cepa L.:

                        —

                        Cepa-rühm (harilik sibul, värtensibul),

                        —

                        Aggregatum-rühm (pesasibul e šalottsibul);

               Allium fistulosum L. (talisibul):

                        —

                        kõik sordid;

               Allium porrum L. (porrulauk):

                        —

                        kõik sordid;

               Allium sativum L. (küüslauk):

                        —

                        kõik sordid;

               Allium schoenoprasum L. (murulauk):

                        —

                        kõik sordid;

               Anthriscus cerefolium (L.) Hoffm. (aed-harakputk):

                        —

                        kõik sordid;

               Apium graveolens L.:

                        —

                        aedselleri rühm,

                        —

                        juurselleri rühm;

               Asparagus officinalis L. (spargel):

                        —

                        kõik sordid;

               Beta vulgaris L.:

                        —

                        punapeedi rühm (harilik peet, sh sort „Cheltenham“),

                        —

                        lehtpeedi rühm (lehtpeet e lehtmangold);

               Brassica oleracea L.:

                        —

                        lehtkapsa rühm,

                        —

                        lillkapsa rühm,

                        —

                        peakapsa rühm (punane peakapsas ja valge peakapsas),

                        —

                        rooskapsa rühm,

                        —

                        nuikapsa rühm,

                        —

                        kähara peakapsa rühm,

                        —

                        spargelkapsa rühm (brokoli, asparkapsas),

                        —

                        palmkapsa rühm,

                        —

                        portugali kapsa rühm (portugali kapsas);

               Brassica rapa L.:

                        —

                        hiina kapsa rühm,

                        —

                        naeri rühm;

               Capsicum annuum L. (harilik paprika e punapipar):

                        —

                        kõik sordid;

               Cichorium endivia L. (endiiviasigur):

                        —

                        kõik sordid;

               Cichorium intybus L.:

                        —

                        salatsiguri rühm,

                        —

                        punase salatsiguri rühm (punasigur e itaalia sigur),

                        —

                        tööstusliku siguri (juursiguri) rühm;

               Citrullus lanatus (Thunb.) Matsum. et Nakai (harilik arbuus):

                        —

                        kõik sordid;

               Cucumis melo L. (melon):

                        —

                        kõik sordid;

               Cucumis sativus L.:

                        —

                        hariliku kurgi rühm,

                        —

                        kornišoni rühm;

               Cucurbita maxima Duchesne (suureviljaline kõrvits):

                        —

                        kõik sordid;

               Cucurbita pepo L. (harilik kõrvits, sh küps kõrvits, samuti taldrikkõrvits ja rullkõrvits, sh küpsemata taldrikkõrvits):

                        —

                        kõik sordid;

               Cynara cardunculus L.:

                        —

                        hariliku artišoki rühm,

                        —

                        kardi rühm;

               Daucus carota L. (porgand ja söödaporgand):

                        —

                        kõik sordid;

               Foeniculum vulgare Mill. (harilik apteegitill):

                        —

                        Azoricum-rühm;

               Lactuca sativa L. (aedsalat):

                        —

                        kõik sordid;

               Solanum lycopersicum L. (tomat):

                        —

                        kõik sordid;

               Petroselinum crispum (Mill.) Nyman ex A. W. Hill:

                        —

                        lehtpeterselli rühm,

                        —

                        juurpeterselli rühm;

               Phaseolus coccineus L. (õisuba):

                        —

                        kõik sordid;

               Phaseolus vulgaris L.:

                        —

                        põõsasaedoa rühm,

                        —

                        lattoa rühm;

               Pisum sativum L.:

                        —

                        siledateralise herne rühm,

                        —

                        kortsteralise herne rühm,

                        —

                        suhkruherne rühm;

               Raphanus sativus L.:

                        —

                        redise rühm,

                        —

                        musta rõika rühm;

               Rheum rhabarbarum L. (kurdlehine rabarber):

                        —

                        kõik sordid;

               Scorzonera hispanica L. (aed-mustjuur):

                        —

                        kõik sordid;

               Solanum melongena L. (baklažaan):

                        —

                        kõik sordid;

               Spinacia oleracea L. (aedspinat):

                        —

                        kõik sordid;

               Valerianella locusta (L.) Laterr. (põldkännak):

                        —

                        kõik sordid;

               Vicia faba L. (põlduba):

                        —

                        kõik sordid;

               Zea mays L.:

                        —

                        suhkrumaisi rühm,

                        —

                        lõheneva maisi rühm;

                  eespool loetletud liikide ja rühmade kõik ristandid;“


title: Komisjoni delegeeritud direktiiv (EL) 2021/647, 15. jaanuar 2021, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab teatavate plii ja kuuevalentse kroomi ühendite kasutamist tsiviilotstarbeliste (kutsealaselt kasutatavate) lõhkeainete elektrilistes ja elektroonilistes sütikutes (EMPs kohaldatav tekst)

text:
                  20.4.2021

                  ET

                  Euroopa Liidu Teataja

                  L 133/54

         KOMISJONI DELEGEERITUD DIREKTIIV (EL) 2021/647,
         15. jaanuar 2021,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab teatavate plii ja kuuevalentse kroomi ühendite kasutamist tsiviilotstarbeliste (kutsealaselt kasutatavate) lõhkeainete elektrilistes ja elektroonilistes sütikutes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Plii ja kuuevalentne kroom on piiratud kasutusega ained, mis on kantud direktiivi 2011/65/EL II lisa loetellu.

                     (4)

                     Komisjon sai 19. jaanuaril 2018 direktiivi 2011/65/EL artikli 5 lõike 3 kohase taotluse kanda kõnealuse direktiivi III lisa loetellu erand plii ja kuuevalentse kroomi kasutamiseks tsiviilotstarbeliste (kutsealaselt kasutatavate) lõhkeainete elektrilistes ja elektroonilistes sütikutes (edaspidi „taotletud erand“).

                     (5)

                     Taotluse hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (6)

                     Teatavaid plii ja kuuevalentse kroomi ühendeid kasutatakse elektriliste ja elektrooniliste sütikute, näiteks elektriliste süütepeade, primaarlõhkelaengute ja pürotehniliste viitelaengute olulistes osades. Elektrilised ja elektroonilised sütikud on elektriliste ja elektrooniliste detonaatorite osa; viimaseid kasutatakse peamiselt mineraalide kaevandamisel, ehitus- ja lammutustöödel ning lõimitud päästesüsteemide osades.

                     (7)

                     Elektrilistes ja elektroonilistes sütikutes kasutatavale pliidiasiidile, pliistüfnaadile, pliidipikramaadile, oranžile pliimennikule (pliitetraoksiidile) ja pliidioksiidile ning elektriliste sütikute aeglasetoimelistes pürotehnilistes viitelaengutes kasutatavale baariumkromaadile ei ole praegu turul sellist alternatiivi, mis vastaks kõikidele elektriliste ja elektrooniliste sütikute ohutu toimimise tagamiseks kehtestatud põhinõuetele.

                     (8)

                     Alternatiivide puudumise tõttu ei ole pliidiasiidi, pliistüfnaadi, pliidipikramaadi, oranži pliimenniku (pliitetraoksiidi), pliidioksiidi ja baariumkromaadi asendamine või ärajätmine elektriliste ja elektrooniliste sütikute teatavates koostisosades teaduslikult ja tehniliselt teostatav. Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006 (2) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Seega on asjakohane lisada taotletud erandi tegemiseks direktiivi 2011/65/EL III lisasse taotlusega hõlmatud kasutusviisid, mis on seotud 11. kategooriasse kuuluvate elektri- ja elektroonikaseadmetega.

                     (10)

                     Taotletud erandi kehtivusajaks tuleks vastavalt direktiivi 2011/65/EL artikli 5 lõike 2 esimesele lõigule sätestada viis aastat alates 20. aprillist 2021. Töökindla asendusaine leidmiseks tehtavate jätkuvate pingutuste tulemustest nähtub, et tõenäoliselt ei ole kõnealuse erandi kestusel ebasoodsat mõju innovatsioonile.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 31. oktoobriks 2021. Nad edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. novembrist 2021.
               Kui liikmesriigid need normi vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 15. jaanuar 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisasse lisatakse kanne 45:

                           „45

                           Pliidiasiid, pliistüfnaat, pliidipikramaat, oranž pliimennik (pliitetraoksiid) ja pliidioksiid tsiviilotstarbeliste (kutsealaselt kasutatavate) lõhkeainete elektrilistes ja elektroonilistes sütikutes ning baariumkromaat tsiviilotstarbeliste (kutsealaselt kasutatavate) lõhkeainete elektriliste sütikute aeglasetoimelistes pürotehnilistes viitelaengutes

                           Kohaldatakse 11. kategooria suhtes; kehtivusaeg lõpeb 20. aprillil 2026.“


title: Komisjoni delegeeritud direktiiv (EL) 2021/884, 8. märts 2021, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse elavhõbeda kasutamist elektrilistes pöördliitmikes, mida kasutatakse intravaskulaarse ultrahelidiagnostika süsteemides (EMPs kohaldatav tekst)

text:
                  2.6.2021

                  ET

                  Euroopa Liidu Teataja

                  L 194/37

         KOMISJONI DELEGEERITUD DIREKTIIV (EL) 2021/884,
         8. märts 2021,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse elavhõbeda kasutamist elektrilistes pöördliitmikes, mida kasutatakse intravaskulaarse ultrahelidiagnostika süsteemides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata teatavate erandiga kaetud kasutusviiside suhtes, mis on iseloomulikud meditsiiniseadmetele ning seire- ja kontrolliseadmetele ning mis on loetletud kõnealuse direktiivi IV lisas.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Delegeeritud direktiiviga (EL) 2015/574 (2) tegi komisjon erandi elavhõbeda kasutamiseks intravaskulaarse ultrahelidiagnostika süsteemides (edaspidi „erand“) ning lisas asjaomase kasutusviisi direktiivi 2011/65/EL IV lisasse. Kõnealuse direktiivi artikli 5 lõike 2 kolmanda lõigu kohaselt pidi selle erandi kehtivusaeg lõppema 30. juunil 2019.

                     (5)

                     Komisjon sai erandi kehtivusaja pikendamise taotluse (edaspidi „pikendamistaotlus“) 6. oktoobril 2017, st direktiivi 2011/65/EL artikli 5 lõikes 5 sätestatud tähtaja jooksul. Selle sätte kohaselt kehtib erand seni, kuni on tehtud otsus pikendamistaotluse kohta.

                     (6)

                     Pikendamistaotluse hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7. Konsultatsioonide käigus saadud märkused tehti avalikult kättesaadavaks spetsiaalsel veebisaidil.

                     (7)

                     Elavhõbedat kasutatakse intravaskulaarse ultrahelidiagnostika süsteemide elektrilistes pöörlevates liitmikes, mis tekitavad elektriühenduse pöörleva muunduri ja statsionaarse elektroonilise seadme vahel. Elavhõbeda kasutamine toob kasu patsientidele, kuna võimaldab süsteemi käitada kõrgemal sagedusel, tänu millele saab suurema resolutsiooniga kujutised.

                     (8)

                     Kuna alternatiivid puuduvad, ei ole elavhõbeda asendamine ega selle kasutamise lõpetamine asjaomastes rakendustes praegu teaduslikult ja tehniliselt teostatav. Erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega keskkonna- ja tervisekaitset.

                     (9)

                     Seetõttu on asjakohane erandi kehtivusaega pikendada.

                     (10)

                     Kooskõlas direktiivi 2011/65/EL artikli 4 lõikega 3 ja artikli 5 lõike 2 kolmanda lõiguga tuleks erandi kehtivusaega pikendada maksimaalselt seitsmeks aastaks kuni 30. juunini 2026. Pidades silmas töökindla asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL IV lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2022. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. juulist 2022.
               Kui liikmesriigid need meetmed vastu võtavad, lisavad nad meetmetesse või meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 8. märts 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 30. jaanuari 2015. aasta delegeeritud direktiiv (EL) 2015/574, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse elavhõbeda kasutamist intravaskulaarse ultrahelidiagnostika süsteemides (ELT L 94, 10.4.2015, lk 6).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL IV lisa punktis 42 asendatakse teine lõik järgmisega:

               „Kehtivusaeg lõpeb 30. juunil 2026.“


title: Komisjoni delegeeritud direktiiv (EL) 2020/360, 17. detsember 2019, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist platineeritud plaatinaelektroodides, mida kasutatakse teatavateks juhtivuse mõõtmisteks (EMPs kohaldatav tekst)

text:
                  5.3.2020

                  ET

                  Euroopa Liidu Teataja

                  L 67/109

         KOMISJONI DELEGEERITUD DIREKTIIV (EL) 2020/360,
         17. detsember 2019,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist platineeritud plaatinaelektroodides, mida kasutatakse teatavateks juhtivuse mõõtmisteks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda piirangut ei kohaldata teatavate erandiga kaetud kasutusviiside suhtes, mis on iseloomulikud meditsiiniseadmetele ning seire- ja kontrolliseadmetele ning mis on loetletud kõnealuse direktiivi IV lisas.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisasse.

                     (4)

                     Delegeeritud direktiiviga 2014/73/EL (2) tegi komisjon erandi plii kasutamiseks platineeritud plaatinaelektroodides, mida kasutatakse juhtivuse mõõtmiseks, kui on täidetud teatavad tingimused (edaspidi „erand“) ning lisas asjaomased kasutusviisid direktiivi 2011/65/EL IV lisasse. Kõnealuse direktiivi artikli 5 lõike 2 kolmanda lõigu kohaselt pidi erand kehtivuse kaotama 31. detsembril 2018.

                     (5)

                     Komisjon sai taotluse kehtivusaja pikendamiseks (edaspidi „pikendamistaotlus“) 30. juunil 2017, st direktiivi 2011/65/EL artikli 5 lõikes 5 sätestatud tähtaja jooksul. Selle sätte kohaselt kehtib erand seni, kuni on vastu võetud otsus pikendamistaotluse kohta.

                     (6)

                     Pikendamistaotluse hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

                     (7)

                     Pliid sisaldavaid platineeritud plaatinaelektroode kasutatakse erimõõteseadmetes, mille puhul on nõutavad teatavad mõõteomadused, nagu suur mõõteulatus, suur täpsus või suur töökindlus hapete ja aluste suure kontsentratsiooni puhul

                     (8)

                     Kuna töökindlad alternatiivid puuduvad, ei ole plii asendamine või kõrvaldamine asjaomaste kasutusviiside puhul teatavates mõõteseadmetes praegu teaduslikult ja tehniliselt teostatav. Erandi kehtivusaja pikendamine on kooskõlas Euroopa Parlamendi ja nõukogu määrusega (EÜ) nr 1907/2006 (3) ning seega ei nõrgenda erand kõnealuse määrusega tagatud keskkonna- ja tervisekaitset.

                     (9)

                     Seepärast on asjakohane kõnealuse erandi kehtivusaega pikendada.

                     (10)

                     Kooskõlas direktiivi 2011/65/EL artikli 4 lõikega 3 ja artikli 5 lõike 2 kolmanda lõiguga tuleks erandi kehtivusaega pikendada maksimaalselt seitsmeks aastaks kuni 31. detsembrini 2025. Pidades silmas töökindla asendusaine leidmiseks tehtavate jätkuvate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL IV lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. märtsiks 2021. Liikmesriigid edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. aprillist 2021.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 17. detsember 2019

                  Komisjoni nimel

                  President

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 13. märtsi 2014. aasta delegeeritud direktiiv 2014/73/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses juhtivuse mõõtmisel kasutatavate platineeritud plaatinaelektroodide pliisisalduse osas tehtava erandiga (ELT L 148, 20.5.2014, lk 80).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            Direktiivi 2011/65/EL IV lisa kanne 37 asendatakse järgmisega:

                           „37.

                           Plii platineeritud plaatinaelektroodides, mida kasutatakse juhtivuse mõõtmiseks, kui vähemalt üks järgmistest tingimustest on täidetud:

                                       a)

                                       juhtivuse laboratoorne mõõtmine mõõtepiirkonnaga üle ühe suurusjärgu (nt vahemikus 0,1 mS/m kuni 5 mS/m) tundmatu kontsentratsiooni korral;

                                       b)

                                       mõõtmine lahustes, kui nõutav on täpsus ± 1 % mõõtepiirkonnast ja elektroodi suur korrosioonikindlus ühe järgmise tingimuse kehtimisel:

                                                   i)

                                                   happelise lahuse pH < 1;

                                                   ii)

                                                   leeliselise lahuse pH > 13;

                                                   iii)

                                                   lahus on korrodeeriv ja sisaldab halogeenset gaasi;

                                       c)

                                       juhtivuse mõõtepiirkond on üle 100 mS/m ja mõõtmisi tuleb teha kaasaskantava mõõteriistaga kohapeal.

                           Kehtivusaeg lõpeb 31. detsembril 2025.“


title: Komisjoni delegeeritud direktiiv (EL) 2020/361, 17. detsember 2019, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse kuuevalentse kroomi kasutamist absorptsioonkülmikute süsinikterasest jahutussüsteemi korrosioonitõrjevahendina (EMPs kohaldatav tekst)

text:
                  5.3.2020

                  ET

                  Euroopa Liidu Teataja

                  L 67/112

         KOMISJONI DELEGEERITUD DIREKTIIV (EL) 2020/361,
         17. detsember 2019,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse kuuevalentse kroomi kasutamist absorptsioonkülmikute süsinikterasest jahutussüsteemi korrosioonitõrjevahendina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda piirangut ei kohaldata direktiivi 2011/65/EL III lisas loetletud erandlike kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Kuuevalentne kroom on piiratud kasutusega aine, mis on kantud direktiivi 2011/65/EL II lisasse.

                     (4)

                     Direktiivi 2011/65/EL III lisasse on kantud erand, mis seisneb kuuevalentse kroomi kasutamises korrosioonitõrjevahendina absorptsioonkülmikute süsinikterasest jahutussüsteemi jahutuslahuses sisaldusega kuni 0,75 massiprotsenti (edaspidi „erand“). Kategooriate 1–7 ja 10 puhul pidi erand kõnealuse direktiivi artikli 5 lõike 2 teise lõigu kohaselt kehtivuse kaotama 21.juulil 2016.

                     (5)

                     Komisjon sai taotluse kehtivusaja pikendamiseks (edaspidi „pikendamistaotlus“) 20. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul. Selle sätte kohaselt kehtib erand seni, kuni on vastu võetud otsus pikendamistaotluse kohta.

                     (6)

                     Pikendamistaotluse hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7. Hindamisel võeti arvesse komisjoni otsuseid, millega on lubatud kasutamiseks turule lasta ja/või kasutada aineid, mis on loetletud määruse (EÜ) nr 1907/2006 (2) XIV lisas, ning jõuti järeldusele, et kategooriate 1–7 ja 10 puhul kehtiv erand tuleb jagada kaheks allkirjeks, mille sõnastus kajastab selgelt kuuevalentse kroomi asendamisega seotud teaduse ja tehnika arengut ja erineb sõltuvalt kasutusviisist.

                     (7)

                     Kuuevalentne kroom (Cr(VI)) toimib korrosioonitõrjevahendina absorptsioonikülmikute süsinikterasest jahutussüsteemis. Seda kasutatakse selleks, et terastorude sisepinnale tekiks kiht, mis kaitseb neid söövitavat ammoniaaki sisaldava jahutuslahuse eest.

                     (8)

                     Kehtiva erandiga hõlmatud kasutusviisi puhul seadmetes, mille sisendvõimsus on 75 W ja üle selle, ning süsteemides, mis töötavad täielikult mitteelektriliste kütteseadmetega (vastab kasutamisele kõrgel temperatuuril töötavates kateldes), on kuuevalentse kroomi asendamine või kõrvaldamine endiselt teaduslikult ja tehniliselt teostamatu, kuna puuduvad töökindlad asendajad. Erand kõnealuste kasutusviiside kohta on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisel ei nõrgendata seega keskkonna- ja tervisekaitset.

                     (9)

                     Seepärast on asjakohane lubada taotletud kehtivusaja pikendamine kasutamisel kõrgel temperatuuril töötavates kateldes kuni 21. juulini 2021 kooskõlas direktiivi 2011/65/EL artikli 4 lõikega 3 ja artikli 5 lõike 2 teisele lõiguga. Pidades silmas töökindla asendusaine leidmiseks tehtavate jätkuvate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Praegu erandiga hõlmatud kasutusviisi puhul seadmetes, mille sisendvõimsus on alla 75 W (vastab kasutamisele madalal temperatuuril töötavates kateldes), ei ole direktiivi 2011/65/EL artikli 5 lõikes 1 sätestatud tingimused kehtivusaja pikendamiseks enam täidetud ja seepärast tuleks pikendamistaotlus tagasi lükata. Vastavalt kõnealuse direktiivi artikli 5 lõikele 6 peaks neid kasutusviise käsitlev erand kaotama kehtivuse 12 kuud pärast käesoleva direktiivi jõustumist.

                     (11)

                     Kategooriate 8, 9 ja 11 puhul jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

                     (12)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid 31. märtsiks 2021. Liikmesriigid edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. aprillist 2021.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 17. detsember 2019

                  Komisjoni nimel

                  President

               Ursula VON DER LEYEN

            (1)  ELT L 174, 1.7.2011, lk 88.

            (2)  Kokkuvõte Euroopa Komisjoni otsustest, millega lubatakse kasutamiseks turule lasta ja/või kasutada aineid, mis on loetletud Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XIV lisas (ELT C 48, 15.2.2017, lk 9).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            Direktiivi 2011/65/EL III lisa kanne 9 asendatakse järgmisega:

                           „9

                           Kuuevalentne kroom korrosioonitõrjevahendina absorptsioonkülmiku süsinikterasest jahutussüsteemi jahutuslahuses sisaldusega kuni 0,75 massiprotsenti

                           Kohaldatakse kategooriate 8, 9 ja 11 suhtes; kehtivusaeg lõpeb:

                                       —

                                       kategooriate 8 ja 9 puhul 21. juulil 2021, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                                       —

                                       kategooria 8 meditsiiniliste in vitro diagnostikaseadmete puhul 21. juulil 2023;

                                       —

                                       kategooria 9 tööstuslike seire- ja kontrolliseadmete ning kategooria 11 puhul 21. juulil 2024.

                           9(a)-I

                           Kuuevalentne kroom korrosioonitõrjevahendina absorptsioonkülmikute (k.a minibaarid) süsinikterasest jahutussüsteemide jahutuslahuses sisaldusega kuni 0,75 massiprotsenti, kui sellised absorptsioonkülmikud on projekteeritud töötama täielikult või osaliselt elekterküttekehaga, mille kasutatav keskmine sisendvõimsus püsivas tööolukorras on alla 75 W

                           Kohaldatakse kategooriate 1–7 ja 10 suhtes; kehtivusaeg lõpeb 5. märtsil 2021.

                           9(a)-II

                           Kuuevalentne kroom korrosioonitõrjevahendina absorptsioonkülmikute süsinikterasest jahutussüsteemide jahutuslahuses sisaldusega kuni 0,75 massiprotsenti,

                                       —

                                       kui absorptsioonkülmik on projekteeritud töötama täielikult või osaliselt elekterküttekehaga, mille kasutatav keskmine sisendvõimsus püsivas tööolukorras on 75 W või üle selle;

                                       —

                                       kui absorptsioonkülmik on projekteeritud töötama täielikult mitteelektrilise kütteseadmega.

                           Kohaldatakse kategooriate 1–7 ja 10 suhtes; kehtivusaeg lõpeb 21. juulil 2021.“


title: Komisjoni delegeeritud direktiiv (EL) 2020/362, 17. detsember 2019, millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa seoses erandiga, mis seisneb kuuevalentse kroomi kasutamises autoelamute absorptsioonkülmikute süsinikterasest jahutussüsteemi korrosioonitõrjevahendina (EMPs kohaldatav tekst)

text:
                  5.3.2020

                  ET

                  Euroopa Liidu Teataja

                  L 67/116

         KOMISJONI DELEGEERITUD DIREKTIIV (EL) 2020/362,
         17. detsember 2019,
         millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa seoses erandiga, mis seisneb kuuevalentse kroomi kasutamises autoelamute absorptsioonkülmikute süsinikterasest jahutussüsteemi korrosioonitõrjevahendina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta, (1) eriti selle artikli 4 lõike 2 punkti b,
         ning arvestades järgmist:

                     (1)

                     Direktiivi 2000/53/EÜ artikli 4 lõike 2 punkti a kohaselt peavad liikmesriigid keelama plii, elavhõbeda, kaadmiumi ja kuuevalentse kroomi kasutamise pärast 1. juulit 2003 turule lastavate sõidukite materjalides ja osades.

                     (2)

                     Direktiivi 2000/53/EÜ II lisas on loetletud sõidukite materjalid ja osad, mille puhul on tehtud erand kõnealuse direktiivi artikli 4 lõike 2 punktis a sätestatud keelust. Kuuevalentse kroomi kasutamist käsitlevat erandit 14 tuleb muuta, et ühtlustada kõnealuse erandi sõnastust sarnaste kuuevalentse kroomi kasutamist käsitlevate erandite sõnastusega, mis on esitatud Euroopa Parlamendi ja nõukogu direktiivis 2011/65/EL (2) ning Euroopa Parlamendi ja nõukogu määruses (EÜ) nr 1907/2006 (3).

                     (3)

                     Erandi 14 hindamine teaduse ja tehnika arengu seisukohast on viinud järelduseni, et kuigi kuuevalentse kroomi sobivad asendajad on muutunud kättesaadavaks, ei saa neid veel toodetes kasutada. Eeldatakse, et kuuevalentse kroomi sobivaid asendajaid võib olla võimalik kasutusele võtta tulevikus. Seega on asjakohane jagada praegune erand kolmeks alamkirjeks ning kehtestada erandi kahele alamkirjele kehtivusaja lõpp.

                     (4)

                     Seepärast tuleks direktiivi 2000/53/EÜ vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2000/53/EÜ II lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 5. aprilliks 2020. Liikmesriigid edastavad kõnealuste õigus- ja haldusnormide teksti viivitamata komisjonile.
               Kui liikmesriigid need meetmed vastu võtavad, lisavad nad meetmetesse või meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub järgmisel päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 17. detsember 2019

                  Komisjoni nimel

                  President

               Ursula VON DER LEYEN

            (1)  EÜT L 269, 21.10.2000, lk 34.

            (2)  Euroopa Parlamendi ja nõukogu 8. juuni 2011. aasta direktiiv 2011/65/EL teatavate ohtlike ainete kasutamise piiramise kohta elektri- ja elektroonikaseadmetes (ELT L 174, 1.7.2011, lk 88).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2000/53/EÜ II lisa kanne 14 asendatakse järgmisega:

                           „14. Kuuevalentne kroom korrosioonitõrjevahendina absorptsioonkülmiku süsinikterasest jahutussüsteemi jahutuslahuses sisaldusega kuni 0,75 massiprotsenti,

                                       i)

                                       kui absorptsioonkülmik on ette nähtud töötamiseks täielikult või osaliselt elekterküttekehaga, mille kasutatav keskmine elektrisisendvõimsus on püsivatel töötingimustel < 75 W;

                                       ii)

                                       kui absorptsioonkülmik on ette nähtud töötamiseks täielikult või osaliselt elekterküttekehaga, mille kasutatav keskmine elektrisisendvõimsus on püsivatel töötingimustel ≥ 75 W;

                                       iii)

                                       ette nähtud töötamiseks täielikult mitteelektrilise kütteseadmega.

                           Sõidukid tüübikinnituse kuupäevaga enne 1. jaanuari 2020 ja nende sõidukite varuosad
                           Sõidukid tüübikinnituse kuupäevaga enne 1. jaanuari 2026 ja nende sõidukite varuosad

                           X“


title: Komisjoni delegeeritud direktiiv (EL) 2020/363, 17. detsember 2019, millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa seoses teatavate eranditega plii ja pliiühendite kasutamise kohta osades (EMPs kohaldatav tekst)

text:
                  5.3.2020

                  ET

                  Euroopa Liidu Teataja

                  L 67/119

         KOMISJONI DELEGEERITUD DIREKTIIV (EL) 2020/363,
         17. detsember 2019,
         millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa seoses teatavate eranditega plii ja pliiühendite kasutamise kohta osades
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta, (1) eriti selle artikli 4 lõike 2 punkti b,
         ning arvestades järgmist:

                     (1)

                     Direktiivi 2000/53/EÜ artikli 4 lõike 2 punkti a kohaselt peavad liikmesriigid keelama plii, elavhõbeda, kaadmiumi ja kuuevalentse kroomi kasutamise pärast 1. juulit 2003 turule lastavate sõidukite materjalides ja osades.

                     (2)

                     Direktiivi 2000/53/EÜ II lisas on loetletud sõidukite materjalid ja osad, mille puhul on tehtud erand kõnealuse direktiivi artikli 4 lõike 2 punktis a sätestatud keelust. Vastavalt II lisale tuleb 2019. aastal läbi vaadata erandid 8(e), 8(f)(b) ja 8(g). Erandit 8(j) tuleb uuesti hinnata, võttes arvesse uusimat teavet teaduse ja tehnika arengu kohta.

                     (3)

                     Erandite 8(e) ja 8(g) hindamisel leiti sellist teavet arvesse võttes, et praegu puuduvad sobivad plii asendajad kõnealuste eranditega hõlmatud materjalide ja osade puhul. Seepärast tuleks kehtestada tähtaeg kõnealuste erandite uueks läbivaatamiseks. Erandi 8 punkti g tuleks täpsustada ja sätestada kitsam kohaldamisala. Selleks et autotööstus saaks muutustega kohaneda, tuleks praeguse kohaldamisalaga erand 8(g) jätta kehtivaks sõidukite puhul, mis on saanud tüübikinnituse enne 1. oktoobrit 2022, ning kitsama kohaldamisalaga erandit tuleks kohaldada sõidukite suhtes, mis on saanud tüübikinnituse kõnealusest kuupäevast alates.

                     (4)

                     Erandi 8(f)(b) hindamisel selgus, et plii kasutamist kõnealuse erandiga hõlmatud kasutusviisidel ei tohiks pikendada, sest selliste kasutusviiside puhul on olemas plii asendajad.

                     (5)

                     Hinnates erandit 8(j) (plii kasutamine pehmejoodistes lamineeritud klaasi jootmiseks), jõuti järeldusele, et teatavate kasutusviiside puhul on olemas plii asendajad lamineeritud klaasi jootmiseks kasutatavate joodiste jaoks. Seevastu on aga kasutusviise ja teatavat liiki klaasi, mille puhul ei ole kindel, et praegu on olemas sobivad plii asendajad. Seepärast on asjakohane kehtestada kõnealust liiki klaasi ja asjaomaste kasutusviiside jaoks uus, kitsama kohaldamisalaga erand 8(k).

                     (6)

                     Erandit 8(j) kohaldatakse ainult selliste sõidukite suhtes, mis on tüübikinnituse saanud enne 1. jaanuari 2020. Tagamaks, et pliid oleks jätkuvalt lubatud kasutada sellise klaasi jaoks ja sellistel kasutusviisidel, mille puhul ei ole kindlust, et praegu on olemas sobivad plii asendajad, tuleks uut erandit 8(k) hakata kohaldama võimalikult kiiresti. Seetõttu peaks käesolev määrus jõustuma võimalikult kiiresti.

                     (7)

                     Seepärast tuleks direktiivi 2000/53/EÜ vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2000/53/EÜ II lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 5. aprilliks 2020. Liikmesriigid edastavad kõnealuste õigus- ja haldusnormide teksti viivitamata komisjonile.
               Kui liikmesriigid need meetmed vastu võtavad, lisavad nad meetmetesse või meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub järgmisel päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 17. detsember 2019

                  Komisjoni nimel

                  President

               Ursula VON DER LEYEN

            (1)  EÜT L 269, 21.10.2000, lk 34.

            LISA
            Direktiivi 2000/53/EÜ II lisa muudetakse järgmiselt:

                        1)

                        kanne 8(e) asendatakse järgmisega:

                                    „8(e) Plii kõrge sulamistemperatuuriga joodises (nt pliisulamid, mis sisaldavad pliid vähemalt 85 % massist),

                                    (2)

                                    X“

                        2)

                        kanne 8(f)(b) asendatakse järgmisega:

                                    „8(f)(b) Plii mitmesuguste otsikute ühendamiseks kasutatavates süsteemides, v.a sõiduki põhijuhtmestiku ühenduste kontaktpinnal

                                    Sõidukid tüübikinnituse kuupäevaga enne 1. jaanuari 2024 ja nende sõidukite varuosad

                                    X“

                        3)

                        kanne 8(g) asendatakse järgmisega:

                                    „8(g)(i) Plii selliste joodiste koostises, millega luuakse stabiilne elektriühendus pooljuhtkiibi ja aluse vahel pöördkiibiga (Flip Chip) kiibipakettides

                                    Sõidukid tüübikinnituse kuupäevaga enne 1. oktoobrit 2022 ja selliste sõidukite varuosad

                                    X

                                    8(g)(ii) Plii selliste joodiste koostises, millega luuakse stabiilne elektriühendus pooljuhtkiibi ja aluse vahel pöördkiibiga (Flip Chip) kiibipakettides, kui elektriline ühendus sisaldab vähemalt üht järgmistest:

                                                i)

                                                pooljuhttehnoloogiline sõlm, mis on mõõduga vähemalt 90 nm;

                                                ii)

                                                pooljuhttehnoloogiline sõlm, milles on üksik pooljuhtplaat pindalaga vähemalt 300 mm2;

                                                iii)

                                                ühendatud pooljuhtkiipide pakett pooljuhtkiipide pindalaga vähemalt 300 mm2 või ränist ühendusdetailid pindalaga vähemalt 300 mm2.

                                    (2)
                                    Kehtib sõidukite puhul tüübikinnituse kuupäevaga enne 1. oktoobrit 2022 ja selliste sõidukite varuosade puhul

                                    X“

                        4)

                        lisatakse järgmine kanne 8(k):

                                    „8(k) Kütteseadmete joodised, juhul kui kuumutusvool lamineeritud klaasi paksusega kuni 2,1 mm üksikkihi iga jooteõmbluse kohta on vähemalt 0,5 A. See erand ei hõlma polümeersesse vahekihti paigutatud kontaktide joodiseid.

                                    Sõidukid tüübikinnituse kuupäevaga enne 1. jaanuari 2024 ja selliste sõidukite varuosad.

                                    X(4)“


title: Komisjoni delegeeritud direktiiv (EL) 2020/364, 17. detsember 2019, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse kaadmiumi kasutamist teatavates kiirgustaluvusega videokaamerate saatetorudes (EMPs kohaldatav tekst)

text:
                  5.3.2020

                  ET

                  Euroopa Liidu Teataja

                  L 67/122

         KOMISJONI DELEGEERITUD DIREKTIIV (EL) 2020/364,
         17. detsember 2019,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse kaadmiumi kasutamist teatavates kiirgustaluvusega videokaamerate saatetorudes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda piirangut ei kohaldata teatavate erandiga kaetud kasutusviiside suhtes, mis on iseloomulikud meditsiiniseadmetele ning seire- ja kontrolliseadmetele ning mis on loetletud kõnealuse direktiivi IV lisas.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Kaadmium on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     3. detsembril 2015 sai komisjon direktiivi 2011/65/EL artikli 5 lõike 3 kohase taotluse lisada kõnealuse direktiivi IV lisasse erand, mille kohaselt lubatakse kasutada kaadmiumi teatavates kiirgustaluvusega videokaamerate saatetorudes (edaspidi „taotletud erand“).

                     (5)

                     Taotluse hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

                     (6)

                     Kaadmiumi kasutamine on vajalik videokaamerate saatetorudes, et saavutada suure kiirgusega keskkonnas, näiteks tuumaelektrijaamades ja tuumajäätmete töötlemise tehastes, töötavate videokaamerate rahuldav kiirgustaluvus ja optilised näitajad.

                     (7)

                     Praegu ei ole turul saadaval kaadmiumita alternatiivseid lahendusi, mis tagaksid nii nõutava optilise toimivuse kui ka piisava kiirgustaluvuse.

                     (8)

                     Kuna töökindlaid asendajaid ei ole, ei ole kaadmiumi asendamine või kõrvaldamine teatavates videokaamerate saatetorudes veel teaduslikult ja tehniliselt teostatav. Erand on kooskõlas Euroopa Parlamendi ja nõukogu määrusega (EÜ) nr 1907/2006 (2) ning selle tegemisega ei nõrgendata seega keskkonna- ja tervisekaitset.

                     (9)

                     Seega on asjakohane lubada taotletud erand, lisades direktiivi 2011/65/EL IV lisasse taotlusega hõlmatud kasutusviisid, mis on seotud kategooriasse 9 kuuluvate elektri- ja elektroonikaseadmetega.

                     (10)

                     Taotletud erand tuleks lubada seitsmeks aastaks alates 5. märtsist 2020 vastavalt direktiivi 2011/65/EL artikli 5 lõike 2 esimesele lõigule. Pidades silmas töökindla asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL IV lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. augustiks 2020. Liikmesriigid edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. septembrist 2020.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 17. detsember 2019

                  Komisjoni nimel

                  President

               Ursula VON DER LEYEN

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            Direktiivi 2011/65/EL IV lisasse lisatakse kanne 44:

                           „44.

                           Kaadmium kiirgustaluvusega saatetorudes, mis on ette nähtud kasutamiseks videokaamerates, mille keskkoha lahutusvõime on suurem kui 450 TV-joont ja mida kasutatakse keskkonnas, milles on ioniseeriva kiirgusega kokkupuude üle 100 Gy tunnis ja saadav kogudoos üle 100 kGy.

                           Kohaldatakse kategooria 9 suhtes. Kehtivusaeg lõpeb em 31 de março de 2027.“


title: Komisjoni delegeeritud direktiiv (EL) 2020/365, 17. detsember 2019, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate käeshoitavate sisepõlemismootorite joodistes ja pinnakatetes (EMPs kohaldatav tekst)

text:
                  5.3.2020

                  ET

                  Euroopa Liidu Teataja

                  L 67/125

         KOMISJONI DELEGEERITUD DIREKTIIV (EL) 2020/365,
         17. detsember 2019,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate käeshoitavate sisepõlemismootorite joodistes ja pinnakatetes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda piirangut ei kohaldata direktiivi 2011/65/EL III lisas loetletud erandlike kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Delegeeritud direktiiviga 2014/72/EL (2) tegi komisjon erandi plii kasutamiseks selliste elektri- ja elektroonikakomponentide joodistes ja ühenduste pinnakatetes ning selliste trükkplaatide pinnakatetes, mida kasutatakse süütemoodulites ja muudes mootorite elektrilistes ja elektroonilistes juhtsüsteemides, mis tehnilistel põhjustel tuleb paigaldada otse käeshoitava sisepõlemismootori (klassid SH:1, SH:2, SH:3 Euroopa Parlamendi ja nõukogu direktiivi 97/68/EÜ (3) järgi) karteri või silindri peale või sisse (edaspidi „erand“); komisjon lisas need kasutusviisid direktiivi 2011/65/EL III lisasse. Kõnealuse direktiivi artikli 5 lõike 2 teise lõigu kohaselt pidi erand kategooriate 1–7 ja 10 puhul kaotama kehtivuse 31. detsembril 2018.

                     (5)

                     Komisjon sai taotluse kategooriate 6 ja 11 erandi kehtivusaja pikendamiseks (edaspidi „pikendamistaotlus“) 30. juunil 2017, st direktiivi 2011/65/EL artikli 5 lõikes 5 sätestatud tähtaja jooksul. Selle sätte kohaselt kehtib erand seni, kuni on vastu võetud otsus pikendamistaotluse kohta.

                     (6)

                     Pikendamistaotluse hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

                     (7)

                     Plii on joodises tavaliselt sulatamistemperatuuri reguleerimiseks kasutatav legeeriv element. Alternatiivseid materjale piiratud kasutusega aine asendamiseks on edukalt katsetatud. Siiski on vaja lisaaega pliivabade toodete töökindluse kinnitamiseks.

                     (8)

                     Praegu puuduvad turul pliivabad alternatiivid, mis tagaksid erandiga hõlmatud seadmete piisava töökindluse.

                     (9)

                     Kuna usaldusväärsed alternatiivid puuduvad, ei ole plii asendamine või kõrvaldamine teatavates käeshoitavates sisepõlemismootorites praegu teaduslikult ja tehniliselt teostatav. Seepärast on asjakohane kõnealuse erandi kehtivusaega pikendada. Erandi kehtivusaja pikendamine on kooskõlas Euroopa Parlamendi ja nõukogu määrusega (EÜ) nr 1907/2006 (4) ning seega ei nõrgenda erand kõnealuse määrusega tagatud keskkonna- ja tervisekaitset.

                     (10)

                     Kategooriate 1–7, 10 ja 11 puhul tuleks erandi kehtivusaega pikendada kuni 31. märtsini 2022 vastavalt direktiivi 2011/65/EL artikli 4 lõikele 3 ja artikli 5 lõike 2 esimesele lõigule. Pidades silmas usaldusväärse asendusaine leidmiseks tehtavate jätkuvate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (11)

                     Kategooriate 8 ja 9 puhul jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks need aegumiskuupäevad lisada kõnealuse direktiivi III lisasse.

                     (12)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. märtsiks 2021. Liikmesriigid edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. aprillist 2021.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 17. detsember 2019

                  Komisjoni nimel

                  President

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 13. märtsi 2014. aasta delegeeritud direktiiv 2014/72/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis käsitleb plii kasutamist selliste elektri- ja elektroonikakomponentide joodistes ja ühenduste pinnakatetes ning selliste trükkplaatide pinnakatetes, mida kasutatakse süütemoodulites ja muudes mootorite elektrilistes ja elektroonilistes juhtsüsteemides (ELT L 148, 20.5.2014, lk 78).

            (3)  Euroopa Parlamendi ja nõukogu 16. detsembri 1997. aasta direktiiv 97/68/EÜ väljaspool teid kasutatavatele liikurmasinatele paigaldatavate sisepõlemismootorite väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta (EÜT L 59, 27.2.1998, p.1). Direktiiv 97/68/EÜ on asendatud Euroopa Parlamendi ja nõukogu 14. septembri 2016. aasta määrusega (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks (ELT L 252, 16.9.2016, lk 53).

            (4)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            Direktiivi 2011/65/EL III lisa kanne 41 asendatakse järgmisega:

                           „41

                           Plii selliste elektri- ja elektroonikakomponentide joodistes ja ühenduste pinnakatetes ning selliste trükkplaatide pinnakatetes, mida kasutatakse süütemoodulites ja muudes mootorite elektrilistes ja elektroonilistes juhtsüsteemides, mis tehnilistel põhjustel tuleb paigaldada otse käeshoitava sisepõlemismootori (klassid SH:1, SH:2, SH:3 Euroopa Parlamendi ja nõukogu direktiivi 97/68/EÜ järgi  (*1)) karteri või silindri peale või sisse.

                           Kohaldatakse kõikide kategooriate puhul; kehtivusaeg lõpeb:

                                       —

                                       kategooriate 1–7, 10 ja 11 puhul 31. märtsil 2022;

                                       —

                                       kategooriate 8 ja 9 puhul 21. juulil 2021, välja arvatud in vitro diagnostika meditsiiniseadmete ning tööstuslike seire- ja kontrolliseadmete puhul;

                                       —

                                       kategooria 8 in vitro diagnostika meditsiiniseadmete puhul 21. juulil 2023;

                                       —

                                       kategooria 9 tööstuslike seire- ja kontrolliseadmete puhul 21. juulil 2024.

               (*1)  Euroopa Parlamendi ja nõukogu 16. detsembri 1997. aasta direktiiv 97/68/EÜ väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta (EÜT L 59, 27.2.1998, lk 1).“


title: Komisjoni delegeeritud direktiiv (EL) 2020/366, 17. detsember 2019, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis seisneb plii kasutamises termostabilisaatorina polüvinüülkloriidis, mida kasutatakse teatavates in vitro diagnostika meditsiiniseadmetes vere ning muude kehavedelike ja -gaaside analüüsimiseks (EMPs kohaldatav tekst)

text:
                  5.3.2020

                  ET

                  Euroopa Liidu Teataja

                  L 67/129

         KOMISJONI DELEGEERITUD DIREKTIIV (EL) 2020/366,
         17. detsember 2019,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis seisneb plii kasutamises termostabilisaatorina polüvinüülkloriidis, mida kasutatakse teatavates in vitro diagnostika meditsiiniseadmetes vere ning muude kehavedelike ja -gaaside analüüsimiseks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL artikli 4 lõike 1 kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda piirangut ei kohaldata teatavate erandiga kaetud kasutusviiside suhtes, mis on iseloomulikud meditsiiniseadmetele ning seire- ja kontrolliseadmetele ning mis on loetletud kõnealuse direktiivi IV lisas.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Delegeeritud direktiiviga (EL) 2015/573 (2) on komisjon andnud loa kasutada pliid termostabilisaatorina polüvinüülkloriidis (PVC), mida kasutatakse lähtematerjalina, et valmistada amperomeetrilisi, potentsiomeetrilisi ja konduktomeetrilisi elektrokeemilisi andureid, mida kasutatakse in vitro diagnostika meditsiiniseadmetes vere ning muude kehavedelike ja -gaaside analüüsimiseks, lisades selle kasutusviisi direktiivi 2011/65/EL IV lisasse. Kõnealuse direktiivi artikli 5 lõike 2 kolmanda lõigu kohaselt pidi kõnealuse erandi kehtivusaeg lõppema 31. detsembril 2018.

                     (5)

                     Komisjon sai erandi pikendamise taotluse (edaspidi „pikendamistaotlus“) 25. mail 2017, st direktiivi 2011/65/EL artikli 5 lõikes 5 sätestatud tähtaja jooksul. Selle sätte kohaselt kehtib erand seni, kuni on tehtud otsus pikendamistaotluse kohta.

                     (6)

                     Pikendamistaotluse hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

                     (7)

                     Plii parandab asjaomaste in vitro diagnostika meditsiiniseadmete (vereanalüsaatorid) PVCst andurimoodulis anduri toimivust, mis on vajalik seadme optimaalse töökindluse (nagu see on kirjas tootedokumentides) tagamiseks analüüside tegemisel ja seega Euroopa Parlamendi ja nõukogu direktiivis 98/79/EÜ (3) sätestatud nõuete täitmiseks.

                     (8)

                     Kuigi teiste tootjate teatavate analüsaatorite jaoks on turul saadaval pliid mittesisaldavaid tehnilisi lahendusi, nõuab käesolevale pikendamistaotlusele vastava konkreetse kasutusviisi jaoks sobivate asendusainete töökindluse katsetamine lisaaega.

                     (9)

                     Eeldatavasti aitab erandi kohaldamise lõpetamine vältida kokku 157 kg plii sattumist liidu turule. Samal ajal toob see kaasa vajaduse asendada kogu diagnostikaseade ja seetõttu tekib eeldatavasti enneaegselt 112 000 kg elektri- ja elektroonikaseadmete jäätmeid. Lisaks tekiks märkimisväärne sotsiaal-majanduslik mõju asjaomaseid seadmeid kasutavatele tervishoiuteenuste osutajatele.

                     (10)

                     Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006 (4) ettenähtud keskkonna- ja tervisekaitset. Pidades silmas määruse (EÜ) nr 1907/2006 kohast plii kasutamise piiramist PVCs, tuleks erand anda lühikeseks kehtivusajaks, kaheks aastaks, et tagada täielik vastavus kõnealuse määrusega, kui asjaomane piiramise protsess on lõpule viidud.

                     (11)

                     Seetõttu on asjakohane erandi kehtivusaega pikendada.

                     (12)

                     Erand puudutab elektri- ja elektroonikaseadmete kategooriat 8, mille suhtes kohaldatakse direktiivi 2011/65/EL, ning selle kehtivusaega tuleks pikendada kaheks aastaks alates 5. märtsist 2020, kooskõlas direktiivi 2011/65/EL artikli 5 lõike 2 kolmanda lõiguga. Pidades silmas töökindla asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (13)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL IV lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. märtsiks 2021. Nad edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. aprillist 2021.
               Kui liikmesriigid need meetmed vastu võtavad, lisavad nad meetmetesse või meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 17. detsember 2019

                  Komisjoni nimel

                  President

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 30. jaanuari 2015. aasta delegeeritud direktiiv (EL) 2015/573 millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist in vitro diagnostika meditsiiniseadmete polüvinüülkloriidandurites (ELT L 94, 10.4.2015, lk 4).

            (3)  Euroopa Parlamendi ja nõukogu 27. oktoobri 1998. aasta direktiiv 98/79/EÜ meditsiiniliste in vitro diagnostikavahendite kohta (EÜT L 331, 7.12.1998, lk 1).

            (4)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            Direktiivi 2011/65/EL IV lisa kanne 41 asendatakse järgmisega:

                           „41

                           Plii termostabilisaatorina polüvinüülkloriidis (PVC), mida kasutatakse lähtematerjalina amperomeetrilistes, potentsiomeetrilistes ja konduktomeetrilistes elektrokeemilistes andurites, mida kasutatakse in vitro diagnostika meditsiiniseadmetes vere ning muude kehavedelike ja -gaaside analüüsimiseks.

                           Kehtivusaeg lõpeb 31. märtsil 2022.“